

**Δελτίο Τύπου**

Το Ελληνικό Ανοικτό Πανεπιστήμιο, στο πλαίσιο της συνεχούς ανανέωσης και εκσυγχρονισμού του και προσανατολισμένο στις ανάγκες της κοινωνίας και της σύγχρονης οικονομίας, προσφέρει 2 Προπτυχιακά, 19 Μεταπτυχιακά και 1 Ειδικό Πρόγραμμα Σπουδών, με έναρξη φοίτησης **την 1η Μαρτίου 2021**.

Η Πρόσκληση Εκδήλωσης Ενδιαφέροντος για τα Προγράμματα Σπουδών με εξαμηνιαία διάρθρωση θα προσφερθεί στις **2 Νοεμβρίου 2020 και ώρα 12.00 μ.μ.** και θα διαρκέσει έως τις **15 Δεκεμβρίου 2020 και ώρα 12.00 μ.μ.**

Η Πρόσκληση θα είναι **ανοικτή** (χωρίς κλήρωση αλλά με σειρά προτεραιότητας υποβολής ηλεκτρονικής αίτησης) και το κόστος φοίτησης ιδιαίτερα ανταγωνιστικό.

Παράλληλα, θα προσφερθούν και όλες οι Θεματικές των Προγραμμάτων αυτών (πλην του Ειδικού Προγράμματος) ως Μεμονωμένες Θεματικές Ενότητες.

Αναλυτικότερα, οι Προσκλήσεις αφορούν τα παρακάτω Προγράμματα Σπουδών:

|  |  |  |  |  |
| --- | --- | --- | --- | --- |
| **ΠΡΟΠΤΥΧΙΑΚΑ ΠΡΟΓΡΑΜΜΑΤΑ ΣΠΟΥΔΩΝ** |  | **ΕΙΔΙΚΟ ΠΡΟΓΡΑΜΜΑ ΣΠΟΥΔΩΝ** |  | |
| **Σχολή Κοινωνικών Επιστημών** | **θέσεις** | **Σχολή Κοινωνικών Επιστημών** | **θέσεις** | |
| 1. Δημόσια Διοίκηση (ΔΗΔ): | 500 | 1. Παιδαγωγική και Διδακτική Επάρκεια (ΠΔΕ): | 300 | |
| 1. Διοίκηση Τουρισμού (ΔΙΤ): | 300 |  |  | |
| **ΠΡΟΓΡΑΜΜΑΤΑ ΜΕΤΑΠΤΥΧΙΑΚΩΝ ΣΠΟΥΔΩΝ** | | | |
| **Σχολή Ανθρωπιστικών Επιστημών** | **θέσεις** | **Σχολή Κοινωνικών Επιστημών** | **θέσεις** | |
| 1. Γλωσσική Εκπαίδευση για πρόσφυγες και μετανάστες (Language Education for Refugees and Migrants) (LRM) | 150 | 12. Διοίκηση Εφοδιαστικής Αλυσίδας  (Supply Chain Management) (ΔΕΑ/SCM): | 125 | |
| 1. Δημιουργική Γραφή (ΔΓΡ): | 300 | 13. Σύγχρονες Δημοσιογραφικές Σπουδές (ΣΔΣ): | 150 | |
| 1. Σύγχρονες τάσεις στη γλωσσολογία για εκπαιδευτικούς (ΑΔΕ): | 220 | 14. Αθλητικές Σπουδές: Κοινωνιολογία, Ιστορία, Ανθρωπολογία (ΑΣΚ): | 150 | |
| 1. Δημόσια Ιστορία (ΔΙΣ): | 140 | 15. Κοινωνική και Αλληλέγγυα Οικονομία (ΚΑΟ): | 200 | |
| 1. Εκπαίδευση και τεχνολογίες σε συστήματα εξ αποστάσεως διδασκαλίας και μάθησης – επιστήμες της αγωγής (ETA): | 350 | 16. Εγκληματολογικές και ποινικές προσεγγίσεις της διαφθοράς, του οικονομικού και του οργανωμένου εγκλήματος (ΠΕΔ): | 110 | |
| 1. Διδακτική της Αγγλικής ως Ξένης/Διεθνούς Γλώσσας (The Teaching of English as a Foreign/International Language) (ΑΓΓ/AGG): | 200 | 17. Διαχείριση Γήρανσης και Χρόνιων Νοσημάτων (ΓΧΝ): | 200 | |
| 1. Διδακτική της Γερμανικής ως Ξένης Γλώσσας (ΓΕΡ): | 100 | 18. Διοίκηση Αθλητισμού (ΔΑΘ): | 110 | |
| 1. Διδακτική της Γαλλικής ως Ξένης Γλώσσας (ΓΑΛ): | 100 |  | | |
| 1. Επικοινωνία της Επιστήμης (ΕΕΠ): | 200 |
| **Σχολή Θετικών Επιστημών & Τεχνολογίας** | | | |
| 1. Χημική και Βιομοριακή Ανάλυση (ΧΒΑ): | 60 | 19. Καλλιέργειες υπό Κάλυψη - Υδροπονία (ΚΥΚ): | 60 | |
| 1. Βιοπληροφορική και Νευροπληροφορική (ΒΝΠ): | 60 |  |  | |

Για περισσότερες πληροφορίες, μπορείτε να απευθύνεστε στο Γραφείο Πληροφόρησης Φοιτητών στην ηλεκτρονική διεύθυνση [info@eap.gr](mailto:info@eap.gr), στην τηλεφωνική γραμμή 2610 367 600 (Δευτέρα με Παρασκευή από 8:00-17:00) και στο www.eap.gr.